РЕПУБЛИКА СРБИЈА

ОПШТИНА ЉИГ

ОПШТИНСКО ВЕЋЕ

III Број: 06-44/22-1-3

15.12.2022.године

ЉИГ

ИЗВЕШТАЈ О СПРОВЕДЕНОЈ ЈАВНОЈ РАСПРАВИ

Општинско веће општине Љиг је на седници одржаној дана 30.11.2022.године упутило јавни позив за учешће у јавној расправи о Нацрту Одлуке о буџету општине Љиг за 2023.годину (у даљем тексту: Нацрт одлуке) који је објављен на интернет презентацији општине Љиг.

Јавна расправа о Нацрту одлуке одржана је од 01.12.2022. до 15.12.2021. године.

У складу са Програмом јавне расправе отворени састанак представника надлежних органа Општине са заинтересованим грађанима, представницима удружења грађана и средстава јавног обавештавања, одржан је 15.12.2021. године у сали број 21/III у згради општине Љиг, ул. Карађорђева број 7, са почетком у 13:00 часова. Отвореном састанку су присуствовали Милан Јанићијевић, начелник општинске управе и Марија Шиљеговић, начелник одељења за финансије. Од грађана отвореном састанку је присуствовао Милољуб Иконић из Славковице.

До 15.12.2021. године до 10:00 часова пристигла су следећа мишљења и предлози на Нацрт одлуке, сва потписана на следећи начин: ,, Милољуб Иконић- Одељењу за финансије СО у Љигу / за јавну расправу о буџету за 2023. годину/“:

1.Средства за откуп земљишта намењеног за проширење ГРОБЉА.

2. Средства за откуп и земљишта и санацију Дома културе у Славковици.

3. Решавање проблема зграде бивше амбуланте у Славковици.

4. Определити средства за израду ДУП за део Рајца КО Славковица.

У току отвореног састанка, Милољуб Иконић из Славковице је истако да је потребно определити средства за откуп гробља и уређење Дома културе у Славковици . Подносилац предлога истакао је као приоритет решавање проблема зграде бивше амбуланте у Славковици, као и да се мора инсистирати на пуној примени Одлуке о месним заједницама.

Након разматрање свега наведеног, констатовано је да је Нацрт одлуке о буџету општине Љиг за 2023. годину израђен у складу са прописима који су основ за доношење одлуке у упутством, те да се приликом његове израде водило рачуна о приоритетима, док ће остале оправдане потребе и захтеви бити обухваћени ребалансом буџета, уколико се за то створе услови у наредној години.

ОПШТИНСКО ВЕЋЕ ОПШТИНЕ ЉИГ

Председник

Драган Лазаревић с.р.